open-index/open-wikipedia-markdown huggingface dataset:
রূপসী বিমানবন্দর

**রূপসী বিমানবন্দর** (আইএটিএ: রুপ, আইসিএও: ভেরু) ভারতের আসাম রাজ্যের ধুবড়ী শহর থেকে প্রায় ১৫ কিমি (৮.১ মাইল) দূরে অবস্থিত। ১৯৮০-এর দশক থেকে বিমানবন্দরটি বন্ধ হয়ে গেছে। ভারতীয় বিমান সংস্থার (এএআই) এবং ভারতীয় বিমান বাহিনী (আইএএফ) এয়ারফিল্ডকে পুনরুজ্জীবিত করার জন্য কাজ শুরু করেছে। বিমানবন্দরে বেসামরিক উরান শুরু হবে সরকারের আঞ্চলিক যোগাযোগের প্রকল্পের অধীনে। 

## ইতিহাস

দ্বিতীয় বিশ্বযুদ্ধের সময় ব্রিটিশ বাহিনী কর্তৃক অস্ত্রশস্ত্র, জনশক্তি ও গোলাবারুদ সরবরাহের জন্য রূপালী এয়ারফিল্ড নির্মিত হয়েছিল। এটি চীন বার্মা ভারত থিয়েটার মার্কিন যুক্তরাষ্ট্রের সেনাবাহিনীর অন্তর্গত এয়ার ফোর্সের দশম বিমান বাহিনীর দ্বারা ব্যবহৃত হয়। আঞ্চলিক বিমানসংস্থা বায়ুদুত ১৯৮০-এর দশকে বিমানবন্দর থেকে উড়ান পরিষেবা চালায় কিন্তু পরিষেবাগুলি প্রত্যাহার করে নেয় এবং ১৯৮৪ সালে বিমানবন্দরটি বন্ধ করে দেওয়া হয়, যার ফলে রাজ্য সরকার ও কেন্দ্রের বেসামরিক বিমান চলাচল এবং উত্তর পূর্ব পরিষদ (এনইসি)-এর সাথে যুগ্ম উদ্যোগের বিমানবন্দরকে পুনরুজ্জীবিত করতে প্রচেষ্টা করে, কিন্তু তা অসফল হয়। 

বিমানবন্দরটি সমুদ্র পৃষ্ঠ থেকে ১৩১ ফুট (৪০ মিটার) উঁচুতে ৫৫৭ একর (১৮১ হেক্টর) এলাকা জুড়ে গড়ে উঠেছে। এটি একটি প্রশস্ত রানওয়ে যা ০৫/২৩ ভিত্তিতে ৬,০০০ ফুট × ১৫০ ফুট (১,৮২৯ মি × ৪৬ মি) পরিমাপের। 

এটিআর ৭২ ধরনের বিমান পরিচালনার জন্য বিমানবন্দরটিকে উপযুক্ত করার জন্য আনুমানিক ৭০ কোটি টাকা খরচ হবে, যার মধ্যে ৩,৫০০ বর্গমিটার টার্মিনাল ভবন রয়েছে। এএআই এবং আইএএফ যৌথভাবে বেসামরিক এবং সামরিক অপারেশন উভয় জন্য বিমানবন্দরের উন্নয়ন ঘটানো হবে। আইএএফ যোদ্ধ বিমানেরপরিচালনা করার জন্য রানওয়েটিকে সম্প্রসারণ করে ১০,০০০ ফুট করার সম্ভাব্যতার মূল্যায়ন করছে। 
## বিমান সংস্থা ও গন্তব্য

## তথ্যসূত্র

## বহিঃসংযোগ

বিষয়শ্রেণী:আসামের বিমানবন্দর
বিষয়শ্রেণী:ভারতের বিমানবন্দর
বিষয়শ্রেণী:১৯৪০-এর দশকে ব্রিটিশ ভারতে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
চুয়াটেল এজিওফর

**চুয়াটেল উমিডি এজিওফর** সিবিই (; ; জন্ম: ১০ জুলাই ১৯৭৭) হলেন একজন নাইজেরীয় ইংরেজ অভিনেতা। তিনি ১৯৯৫ সালে ন্যাশনাল ইয়ুথ থিয়েটার এ ভর্তি হন এবং পরে লন্ডন একাডেমি অব মিউজিক অ্যান্ড ড্রামাটিক আর্টে পড়াকালীন ১৯ বছর বয়সে তিনি স্টিভেন স্পিলবার্গ পরিচালিত *আমিস্টাড* (১৯৯৭) চলচ্চিত্রে জেমস কভি নামক পার্শ্ব চরিত্রে অভিনয়ের সুযোগ পান।

এজিওফর *ডার্টি প্রিটি থিংস* (২০০২) ছবিতে ওকউই, *সেরেনিটি* (২০০৫) ছবিতে অপারেটিভ, *[[টুয়েলভ ইয়ার্স আ স্লেইভ]]* (২০১৩) ছবিতে সলোমন নর্থাপ, *[[দ্য মার্শিয়ান]]* (২০১৫) ছবিতে ভিনসেন্ট কাপুর, *[[ডক্টর স্ট্রেঞ্জ (চলচ্চিত্র)|ডক্টর স্ট্রেঞ্জ]]* (২০১৬) ছবিতে কার্ল মর্ডো, *শার্লক নোমস* (২০১৮) ছবিতে ওয়াটসন এবং *দ্য বয় হু হার্নেসড দ্য উইন্ড* (২০১৯) ছবিতে ট্রাইওয়েল কামকোয়াম্বা ভূমিকায় অভিনয় করেন। *টুয়েলভ ইয়ার্স আ স্লেইভ* ছবিতে অভিনয়ের জন্য তিনি শ্রেষ্ঠ অভিনেতা বিভাগে বাফটা পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার ও শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ২০১৪ সালে *ড্যান্সিং অন দ্য এজ* ধারাবাহিকে অভিনয় করে সীমিত ধারাবাহিক বা টিভি চলচ্চিত্রে সেরা কেন্দ্রীয় অভিনেতা বিভাগে প্রাইমটাইম এমি পুরস্কারে মনোনীত হন।

## প্রারম্ভিক জীবন
এজিওফর ১৯৭৭ সালের ১০ই জুলাই লন্ডনের ফরেস্ট গেটে এক নাইজেরীয় মধ্যবিত্ত পরিবারে জন্মগ্রহণ করেন। তার পিতা আরিঞ্জ একজন ডাক্তার এবং মাতা অবিয়াজুলু একজন ফার্মাসিস্ট ছিলেন। তার ছোট বোন জাইন আশার সিএনএনের করেসপন্ডেন্ট।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ বেতার অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ শেকসপিয়রীয় অভিনেতা
বিষয়শ্রেণী:কৃষ্ণাঙ্গ ব্রিটিশ অভিনেতা
বিষয়শ্রেণী:নাইরেজীয় বংশোদ্ভূত ইংরেজ ব্যক্তি
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:লন্ডন একাডেমি অব মিউজিক অ্যান্ড ড্রামাটিক আর্টের প্রাক্তন শিক্ষার্থী
বিষয়শ্রেণী:লন্ডনের অভিনেতা
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:লরন্স অলিভিয়ে পুরস্কার বিজয়ী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:অডিওবই পাঠক
বিষয়শ্রেণী:ব্রিটিশ মঞ্চ অভিনেতা
বিষয়শ্রেণী:২০শ শতাব্দীর ব্রিটিশ অভিনেতা
বিষয়শ্রেণী:২১শ শতাব্দীর ব্রিটিশ অভিনেতা
মোথাবাড়ি বিধানসভা কেন্দ্র

**মোথাবাড়ি (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। কালিয়াচক (বিধানসভা কেন্দ্র) ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় মোথাবাড়ি (বিধানসভা কেন্দ্র) এবং বৈষ্ণবনগর (বিধানসভা কেন্দ্র)।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫২ নং মোথাবাড়ি বিধানসভা কেন্দ্রটি  কালিয়াচক-২ সমষ্টি উন্নয়ন ব্লক এবং আলিনগর এবং কালিয়াচক-১ গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।

কালিয়াচক বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১/২০১৬
২০১৬ সালে বিধানসভা নির্বাচনে, সাবিনা ইয়াসমিন তার নিকটতম প্রতিদ্বন্দ্বী (এআইটিসি)র হেভিওয়েট এমডি. নজরুল ইসলামকে পরাজিত করেন। ২০১১ সালের নির্বাচনে, কংগ্রেসের সাবিনা ইয়াসমিন তার নিকটতম প্রতিদ্বন্দ্বী সিপিআই (এম) -এর নাইমুদ্দিন শেখকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
বিষয়শ্রেণী:২০১১-এ পশ্চিমবঙ্গে প্রতিষ্ঠিত
ইয়েরেভান সার্কাস

থাম্ব|300px|২০১৭ সালে ইয়েরেভান সার্কাস

**ইয়েরেভান সার্কাস**( *Yerevani krkes*) ১৯৩০ সালে প্রতিষ্ঠিত একটি সার্কাস। সার্কাসের পুরনো ভবনটি সম্পূর্ণরূপে ১৯৬২ সালে নুতুন করে সংস্কার করা হয় এবং অবশেষে সেপ্টেম্বর ২০১২ সালে পুরনো ভবনটি ভাঙ্গা হয়। সার্কাসের নতুন ভবনটি ২০১৮ সালের শরৎকালে খোলা হবে।

থাম্ব|বাম|200px|মূল সার্কাস বিল্ডিং

১৯৩০ সালে নির্মিত সার্কাসের মূল ভবনটি ছিল কাঠের তৈরি। ১৯৩৯ সালে, একই স্থানে, নিকগয়স বুনয়াসিয়ান দ্বারা নির্মিত ৮০০ দর্শকদের জন্য একটি নতুন ভবন নির্মাণ করা হয়েছিল। ১৯৬২ সালে বাঘারশক বেলুবিকিয়ান প্রকল্পটি সম্পূর্ণরূপে ভবনটিকে পুনঃনির্মাণ করেন। আসন সংখ্যা কম করে ৭০০ করা হয়। তারপর থেকে ভবনটির আর কোন সংস্কার করা হয়নি।

২০০৫ সালের আগস্ট মাসে, ইয়েরেভেন সার্কাসকে বেসরকারিকরণ করা হয় এবং এএমডি ১৫০ মিলিয়ন দিয়ে সস পেট্রোসিয়ানের সার্কাস কর্মীদের মালিকানা পায়। ২০১১ সালে, মস্কো উদিত আর্মেনিয়ার ব্যবসায়ী সামভেল কারপেতইয়ান ঘোষণা করেন যে তাশির গ্রুপ ইয়েরভেন সার্কাসের সংস্কারের জন্য ১০ মিলিয়ন মার্কিন ডলার বিনিয়োগ করবে।

২০১১ সালের আগস্ট মাসে, তাশির গ্রুপ মেরামত কাজ শুরু করে। পরবর্তী কালে, ভবনটি ধ্বংস করে নতুন একটি নির্মাণ করার সিদ্ধান্ত নেওয়া হয়, কারণ পুরাতন ভবন সংস্কারের জন্য উপযুক্ত ছিল না। ২১ জুলাই, ২০১২ সালে, সার্কাসের ছাদটি ভেঙে ফেলা হয়। কয়েক মাস পর ৮ সেপ্টেম্বর, ২০১২ সালে, পুরো ভবনটি ভেঙে দেওয়া হয়।"দ্যা আর্মেনিয়ান মিনিসট্রি অফ এমেরজেনসি সিচুয়েসান্স" ধ্বংসাত্মক প্রক্রিয়া তত্ত্বাবধান করে।

সার্কাসের পশুপাখিকে অস্থায়ীভাবে ইয়েরেভেন চিড়িয়াখানায় স্থানান্তরিত করা হয়।

নতুন ভবনে ২০০০ থেকে ২,৫০০ দর্শক আসনের ব্যবস্থা থাকছে, থাকছে তিনটি পরিবর্তনশীল রঙ্গমঞ্চ এছাড়াও হুইলচেয়ার ব্যবহারকারীদের জন্য সম্পূর্ণ সজ্জিত সুব্যবস্থা থাকছে।। একটি নতুন ভূগর্ভস্থ পার্কিং লটও নির্মিত করা হয়েছে। ২০১৮ সালেই নির্মাণের সমাপ্ত কাজ শেষ করে, শরৎকালে খোলা হবে ভবনটি।

থাম্ব|100px|২০০৭ সালের আর্মেনিয়ার সার্কেসের ৫০ তম বার্ষিকীর জন্য স্ট্যাম্প

## জনপ্রিয় সংস্কৃতি
১৯৬৩ সালের সোভিয়েত চলচ্চিত্র, হেনরিক মালয়ানের "রোড টু দ্যা স্টেজ" এর অনেকগুলি দৃশ্য সার্কাস বিল্ডিংয়ে তোলা হয়, বিখ্যাত আর্মেনীয় কৌতুকাভিনেতা, লিওনিড ইয়াঙ্গিবেরভও ছিলেন সেই দৃশ্যগুলিতে।

## তথ্যসূত্র

বিষয়শ্রেণী:সার্কাস
বিষয়শ্রেণী:ইয়েরেভানের ভবন ও স্থাপনা
বিষয়শ্রেণী:ইয়েরেভানের দর্শনীয় স্থান
কেপ টাউন আন্তর্জাতিক বিমানবন্দর

**কেপ টাউন আন্তর্জাতিক বিমানবন্দর**  কেপ টাউন শহরের প্রধান বিমানবন্দর, যেটি দক্ষিণ আফ্রিকার দ্বিতীয় এবং আফ্রিকার তৃতীয়-ব্যস্ততম বিমানবন্দর। শহরের কেন্দ্র থেকে প্রায় ২০ কিলোমিটার (১২ মাইল) দূরে অবস্থিত, বিমানবন্দরেরটি কেপ টাউনের পূর্বের বিমানবন্দর উইংফিল্ড এয়ারড্রামের পরিবর্তে ১৯৫৪ সালে চালু হয়েছিল। বিমানবন্দরটি কেপ টাউন মহানগর এলাকার নির্ধারিত যাত্রী সেবা প্রদানের একমাত্র বিমানবন্দর। বিমানবন্দরটিতে সাধারণ কেন্দ্রীয় টার্মিনাল দ্বারা সংযুক্ত, অভ্যন্তরীণ এবং আন্তর্জাতিক টার্মিনাল রয়েছে।

বিমানবন্দরটি দক্ষিণ আফ্রিকার অন্যান্য দুটি প্রধান শহুরে এলাকায়, জোহানেসবার্গ ও ডারবানের পাশাপাশি দক্ষিণ আফ্রিকার ছোট কেন্দ্রগুলিতে বিমানের সরাসরি ফ্লাইট পরিচালনা করছে। আন্তর্জাতিকভাবে, এটি আফ্রিকা, মধ্যপ্রাচ্য, এশিয়া এবং ইউরোপের কয়েকটি গন্তব্যস্থলে সরাসরি ফ্লাইট পরিচালনা করছে। কেপ টাউন এবং জোহানেসবার্গের মধ্যেকার আকাশপথ ২০১১ সালের হিসেবে আনুমানিক ৪.৫ মিলিয়ন যাত্রী নিয়ে বিশ্বের নবম-ব্যস্ততম বিমানবন্দর ছিল।

## তথ্যসূত্র

## বহিঃসংযোগ

*
*বিশ্ব অ্যারো ডেটা - কেপ টাউন

বিষয়শ্রেণী:কেপ টাউনের পরিবহন ব্যবস্থা
বিষয়শ্রেণী:দক্ষিণ আফ্রিকার বিমানবন্দর
বিষয়শ্রেণী:১৯৫৪-এ প্রতিষ্ঠিত বিমানবন্দর
বিষয়শ্রেণী:১৯৫৪-এ দক্ষিণ আফ্রিকায় প্রতিষ্ঠিত
তরকারি

**তরকারি** হলো একটি সামষ্টিক শব্দ যা দ্বারা দক্ষিণ এশিয়া উপমহাদেশে উদ্ভব একটি সংখ্যক রান্না করা খাবারকে উল্লেখ করে। এর সাধারণ বৈশিষ্ট্য হল এতে মসলার জটিল ব্যবহার, এতে সচরাচরভাবে হলুদ, জিরা, আদা, রসুন, পিঁয়াজ এবং কাঁচা বা শুকনো মরিচ ব্যবহৃত হয়। শব্দটির ব্যবহার সাধারণত একটি পাত্রে প্রস্তুত খাবারের মধ্যে সীমাবদ্ধ।

তরকারি নামে ডাকা খাবারের মধ্যে রয়েছে মাছ, মাংশ (গোস্ত), শাকসবজি, হাঁস, মুরগি প্রভৃতি; যা একাই বা শাকসবজির সাথে মিশে রান্না করা হয়।

তরকারি হতে পারে ভাজা বা জবজবে ভেজানো বা ঝোল। ভাজা তরকারি খুব অল্প পরিমাণ পানি বা তরল দিয়ে রান্না করা হয় এবং মসলা ও অন্যান্য মিশ্রণ শুরুতেই দেওয়া হয়।

## বাংলায় তরকারি

বাঙালি রন্ধনশৈলী বলতে বাংলাদেশী রন্ধনশৈলী ও ভারতের পশ্চিমবঙ্গ রাজ্যের রন্ধনশৈলীকে বোঝায় যার উল্লেখযোগ্য অংশ হচ্ছে তরকারি।  বাঙালিদের হাত ধরে বিশ্বের বিভিন্ন প্রান্তে বাঙালি শৈলীর মাছ ও সব্জির তরকারি ছড়িয়ে পড়েছে। বাংলাদেশের সিলেট জেলা থেকে প্রবাসী ও অভিবাসী বাঙালিরা ব্রিটেনে বাঙালি রেস্তরাঁ গড়ে তুলেছে।
## তথ্যসূত্র

## বহিঃসংযোগ

বিষয়শ্রেণী:তরকারি
বিষয়শ্রেণী:প্রাচীন খাবার
বিষয়শ্রেণী:এশীয় রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ইন্দোনেশীয় রন্ধনশৈলী
বিষয়শ্রেণী:চীনা রন্ধনশৈলী
বিষয়শ্রেণী:নেপালি রন্ধনশৈলী
বিষয়শ্রেণী:থাই রন্ধনশৈলী
বিষয়শ্রেণী:মালয়েশীয় রন্ধনশৈলী
বিষয়শ্রেণী:কর্ণাটকের রন্ধনশৈলী
বিষয়শ্রেণী:তামিল রন্ধনশৈলী
বিষয়শ্রেণী:শ্রীলঙ্কীয় রন্ধনশৈলী
বিষয়শ্রেণী:মঙ্গোলীয় রন্ধনশৈলী
বিষয়শ্রেণী:বর্মী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:আফগানি রন্ধনশৈলী
বিষয়শ্রেণী:ভুটানি রন্ধনশৈলী
বিষয়শ্রেণী:ব্রিটিশ রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:জাপানি রন্ধনশৈলী
বিষয়শ্রেণী:কাশ্মীরি রন্ধনশৈলী
বিষয়শ্রেণী:কোরীয় রন্ধনশৈলী
বিষয়শ্রেণী:মালদ্বীপীয় রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:ফিলিপিনো রন্ধনশৈলী
বিষয়শ্রেণী:দক্ষিণ এশীয় রন্ধনশৈলী
বিষয়শ্রেণী:ভিয়েতনামি রন্ধনশৈলী
প্লুস উলত্রা

ডান|থাম্ব|স্পেনের রাজকীয় মর্যাদাবাহী নকশা, যার দুই দিকে হারকিউলিসের স্তম্ভ আছে, আর ওপত্রে "প্লুস উলত্রা" নীতিবাক্যটি লেখা আছে।
ডান|থাম্ব|আলহাম্বরাতে পঞ্চম চার্লসের প্রাসাদে কাঠের প্যানেল।
***প্লুস উলত্রা*** ("আরো এগিয়ে") হল অকটি লাতিন নীতিবাক্য আর স্পেনের নীতিবাক্য।এটাকে পঞ্চম চার্লস, পবিত্র রোমান সম্রাটের নিজস্ব নীতিবাক্য থেকে নেওয়া হয়েছে, আর একটি পুরাতন নীতিবাক্যের বিপরীত "নোন প্লুস উলত্রা" ("আরো এগিয়ে কিছু নেই")   বলা হয় যে এটা জিব্রাল্টার প্রণালীতে হারকিউলিসের স্তম্ভে একটি সাবধানাবাণী হিসেবে লেখা হয়েছিল, যেটা প্রাচীন বিশ্বের সীমান্ত ছিল। ক্রিস্টোফার কলম্বাস দ্বারা নতুন বিশ্বের খোজ করার পর, চার্লস এই নীতিবাক্যকে অবলম্বন করলেন, আর তার অর্থে ঝুঁকি নেওয়া আর শ্রেষ্ঠত্ব পাওয়ার রুপক অন্তর্ভুক্ত আছে।

## পঞ্চম চার্লস
নীতিবাক্যের প্রস্তাব দিয়েছিলেন ১৫১৬ খ্রিষ্টাব্দে চার্লসের চিকিৎসক এবং উপদেষ্টা লুইজি মারলিয়ানো।  এটা মারলিয়ানোর কল্পনার প্রতীক ছিল যেখানে সারা প্রাচীন বিশ্বে একটি খ্রিস্ট ধর্মীয় সাম্রাজ্যের রাজ থাকবে। তার সাথে এটা রিকনকোয়েস্টা কে জিব্রাল্টার থেকে এগিয়ে নিয়ে উত্তর আফ্রিকাতে বাড়ানোর ইচ্ছা ছিল। যখন চার্লস ১৫২০ খ্রিষ্টাব্দে বিজয়ের পর বুরগোসে প্রবেশ করেন, একটি বিজয়ী খিলান তৈরি হয় যার এক দিকে *প্লুস উলত্রা* আর উলটো দিকে "সারা আফ্রিকা কাঁদছে কারণ সে জানে আপনাএ হাতে চাবি (জিব্রাল্টার) আছে আর আপনি তাঁদের মালিক"।

নীতিবাক্যকে প্রথম বার রেকর্ড করা হয় ব্রাসেল্সের একটি গির্জায় চার্লসের চেয়ারে ওপরে। মূল ফরাসি নীতিবাক্য "Plus oultre" কে লাতিন ভাষায় আনুবাহ করা হল  ফরাসি উপদেষ্টা আর মন্ত্রিদের প্রতি স্পেনবাসীদের শত্রুতার জন্য়।

## স্পেন
চার্লসের মৃত্যুর পরও নীতিবাক্যটা স্পেনে প্রচলিত থাকে।বাক্যটা হ্যাবসবার্গ সাম্রাজ্যের প্রচারণায় পাওয়া যায় আর স্পেনের আনুসন্ধানকারীদেরকে পুরোনো সাবধানবাণীকে উপেক্ষা কর পশ্চিমের সাগরে যেতে উৎসাহিত করার জন্য ব্যবহার করা হয়। আজ নীতিবাক্যটা স্পেনের পতাকা আর মর্যাদাবাহী নকশার ওপর পাওয়া যায়।

## আরও দেখুন

* রাষ্ট্রীয় নীতিবাক্য সমূহের তালিকা

## সন্দর্ভ তালিকা

বিষয়শ্রেণী:স্পেনের সংস্কৃতি
বিষয়শ্রেণী:জাতীয় নীতিবাক্য
বড় হরিণা ইউনিয়ন

**বড় হরিণা** বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

## আয়তন
বড় হরিণা ইউনিয়নের আয়তন ৩৯,৬৮০ একর (১৬০.৫৮ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৯৭০জন। এর মধ্যে ৫,৬৬০জন বৌদ্ধ, ১৭৭জন খ্রিস্টান, ১২০জন মুসলিম, ৮জন হিন্দু ও ৫জন অন্যান্য ধর্মের অনুসারী।

নৃতাত্ত্বিকভাবে ৩৬২ জন বাঙালি, ৫,৪২৬ জন চাকমা, ৪ জন‌ মারমা ও ১৭৮ জন অন্যান্য।

## অবস্থান ও সীমানা
বরকল উপজেলার সর্ব-উত্তরে বড় হরিণা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫৫ কিলোমিটার। এ ইউনিয়নের দক্ষিণে ভূষণছড়া ইউনিয়ন; পশ্চিমে বরকল ইউনিয়ন, লংগদু উপজেলার ভাসান্যাদম ইউনিয়ন, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন; উত্তরে বাঘাইছড়ি উপজেলার সারোয়াতলী ইউনিয়ন এবং পূর্বে ভারতের মিজোরাম প্রদেশ অবস্থিত।

## প্রশাসনিক কাঠামো
বড় হরিণা ইউনিয়ন বরকল উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

## শিক্ষা ব্যবস্থা
বড় হরিণা ইউনিয়নের সাক্ষরতার হার ২৬.৯৪%। এ ইউনিয়নে ১টি নিম্ন মাধ্যমিক বিদ্যালয় ও ১১টি প্রাথমিক বিদ্যালয় রয়েছে।

## শিক্ষা প্রতিষ্ঠান
;নিম্ন মাধ্যমিক বিদ্যালয়
* বড় হরিণা নিম্ন মাধ্যমিক বিদ্যালয়

;প্রাথমিক বিদ্যালয়
* কুকিছড়া রেজিস্টার্ড বেসরকারি প্রাথমিক বিদ্যালয়
* কুকিছড়া সরকারি প্রাথমিক বিদ্যালয়
* ডুলুছড়ি সরকারি প্রাথমিক বিদ্যালয়
* তাগলছড়া সরকারি প্রাথমিক বিদ্যালয়
* নন্দছড়া সরকারি প্রাথমিক বিদ্যালয়
* বামের মহালছড়ি সরকারি প্রাথমিক বিদ্যালয়
* ভাইবোনছড়া সরকারি প্রাথমিক বিদ্যালয়
* ভাইমিটাই সরকারি প্রাথমিক বিদ্যালয়
* লাইজুগ্রাম সরকারি প্রাথমিক বিদ্যালয়
* শুকনাছড়ি সরকারি প্রাথমিক বিদ্যালয়
* সুবান সরকারি প্রাথমিক বিদ্যালয়

## যোগাযোগ ব্যবস্থা
ভারত সীমান্তবর্তী বড় হরিণা ইউনিয়নে যোগাযোগের একমাত্র মাধ্যম নৌপথ।

## খাল ও নদী
বড় হরিণা ইউনিয়নের দক্ষিণ-পূর্ব দিকে ভারত সীমান্ত রেখার কাছাকাছি সামান্য অংশ দিয়ে প্রবাহিত হচ্ছে কর্ণফুলী নদী।

## হাট-বাজার
বড় হরিণা ইউনিয়নের প্রধান ২টি হাট-বাজার হল শ্রীনগর বাজার এবং কুকিছড়া বাজার।

## দর্শনীয় স্থান
* কর্ণফুলী নদী

## জনপ্রতিনিধি
* বর্তমান চেয়ারম্যান: নিলাময় চাকমা

## আরও দেখুন
* বরকল উপজেলা
* বরকল থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বরকল উপজেলার ইউনিয়ন
লেভন বাবুজিয়ান

**লেভন বাবুজিয়ান** (, জন্ম ৮ মে ১৯৮৬ ইয়েরেভান শহর আর্মেনিয়াতে । তিনি একজন দাবার গ্র্যান্ডমাস্টার।

তিনি আর্মেনিয়ার স্টেট ইন্সটিটিউট অফ ফিজিকাল কালচার এন্ড স্পোর্টস এবং ইয়েরেভানের মালাতিয়া-সেবাস্তিয়া জেলার দাবা স্কুলের পরিচালক ছিলেন।

২০০৬ সালের এপ্রিল মাসে, লেভন বাবুজিয়ান আন্তর্জাতিক মাস্টার (আইএম) শিরোনাম অর্জন করেন। ২০১০ সালের জানুয়ারী থেকে তিনি গ্র্যান্ডমাস্টার (জিএম)।

## প্রতিযোগিতা
* ২০০৮ সালে, ভাইসালিশিন মেমোরিয়ালে যৌথ দ্বিতীয় স্থান লাভ করেন।
* ২০০৯ সালে, ইস্তানবুলে প্রথম স্থান লাভ করেন।
* ২০১১ সালে, ৮১ তম ইয়েরেভান সিটির দাবা চ্যাম্পিয়নশিপ জিতেছেন।
* ২০১১ সালে, জের্মুকে, চতুর্থ কারেন আসিয়ান মেমোরিয়ালে, তিনি যৌথ ষষ্ঠ স্থান লাভ করেন।
* ২০১২ সালে, আর্মেনিয়ার দাবা ৯৬০ চ্যাম্পিয়নশিপে, তৃতীয় স্থান লাভ করেন।

## তথ্যসূত্র

## বহিঃসংযোগ

*

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্মেনীয় দাবাড়ু
বিষয়শ্রেণী:দাবার গ্র্যান্ডমাস্টার
অ্যার্পিন হোভেনেসিয়ান

**অ্যার্পিন হোভেনেসিয়ান** (; জন্ম ৪ ডিসেম্বর ১৯৮৩, একজন আর্মেনিয়ার রাজনীতিবিদ, আইনজীবী, প্রাক্তন মন্ত্রি আর্মেনিয়া প্রজাতন্ত্রের এবং বর্তমানে ন্যাশনাল ভাইস প্রেসিডেন্ট আর্মেনিয়া প্রজাতন্ত্রের জাতীয় পরিষদের। তিনি এছাড়াও আর্মেনিয়ার প্রথম নারী যিনি ন্যায়বিচার মন্ত্রী পদে নিযুক্ত ছিলেন।

## প্রাথমিক জীবন
অ্যার্পিন হোভেনেসিয়ান ৪ ডিসেম্বর ১৯৮৩ ইয়েরেভান, আর্মেনিয়ান সোভিয়েত সমাজতান্ত্রিক প্রজাতন্ত্রে জন্মগ্রহণ করেন।

## শিক্ষা
২০০০-২০০৪ - "ইয়েরেভান স্টেট ইউনিভার্সিটি ফ্যাকাল্টি অব ল" থেকে স্নাতক।
২০০৪-২০০৬ -ইয়েরেভান স্টেট ইউনিভার্সিটি অব ল" থেকে মাস্টার্স ডিগ্রি লাভ করেন।
২০০৬-২০০৯ - ইয়েরেভান স্টেট ইউনিভার্সিটি অব ল" থেকে পোস্ট গ্র্যাজুয়েট এবং আইন বিজ্ঞানের প্রার্থী।

## কর্মজীবন
* ২০০৩-২০০৬ - আর্মিনিয়া প্রজাতন্ত্রের বিচার মন্ত্রণালয়ের স্টাফের বিচারিক সংস্কার বিভাগের ক্রমিক এক্সিকিউটিভ সার্ভিসের সংস্কারের বিভাগের প্রথম শ্রেণীর একজন বিশেষজ্ঞ।
* ২০০৬-২০০৭ - নেতৃস্থানীয় বিশেষজ্ঞ।
* ২০০৭ - ইয়েরেভান স্টেট ইউনিভার্সিটির সিভিল ল ডিপার্টমেন্টের লেকচারার।
* ২০০৭-২০০৮ - আর্মেনিয়া প্রজাতন্ত্রের বিচার মন্ত্রণালয়ের স্টাফ লিগ্যাল অ্যাক্টেস বিভাগের উপ প্রধান।
* মে ১৯, ২০০৮ - সেপ্টেম্বর ৩০, ২০০৮ - আর্মেনিয়া প্রজাতন্ত্রের রাষ্ট্রপতির চীফ অফ স্টাফের সহকারী।
* ২০০৮-২০১১ - জাতীয় পরিষদের রাষ্ট্রপতির উপদেষ্টা।
* ৬ মে, ২০১২ - রিপাবলিকান পার্টি অফ আর্মেনিয়া থেকে আনুপাতিক নির্বাচনী পদ্ধতির মাধ্যমে জাতীয় পরিষদের নির্বাচিত উপসচিব।
* ৪ সেপ্টেম্বর, ২০১৫ - আর্মেনিয়ার রাষ্ট্রপতি সার্জ সার্জসন একটি ডিক্রি স্বাক্ষর করে অ্যার্পিন হোভেনেসিয়ানকে ন্যায়বিচারের মন্ত্রী পদে নিয়োগ করেন।
* এপ্রিল ২, ২০১৭- জাতীয় নির্বাচনে রিপাবলিকান পার্টি অফ আর্মেনিয়া থেকে জাতীয় পরিষদের একজন ডেপুটি পদে নির্বাচিত হন।
* মে ১৯, ২০১৭ - আরএ জাতীয় পরিষদের ভাইস প্রেসিডেন্ট পদে নির্বাচিত হন। ৭৩ জন সংসদ সদস্য অ্যার্পিন হোভেনেসিয়ানের পক্ষে ভোট দিয়েছিলেন এবং ২২ জন বিপক্ষে। ১০০ জন সংসদ সদস্য ভোটে দানে অংশ নেন, যার মধ্যে ৫ টি ভোট অবৈধ বলে ঘোষণা করা হয়।

## ব্যক্তিগত জীবন
অ্যার্পিন হোভেনেসিয়ান অবিবাহিত। তিনি আর্মেনিয়ার রাজনীতিতে আরো বেশি করে নারীকে জড়িত করার সমর্থক এবং আর্মেনিয়াতে অপেক্ষাকৃত ভাবে কম সংখ্যক মহিলা প্রতিনিধির আইনি বৈষম্যের কারণে নয়, তবে নারীর মনোবিজ্ঞানের জন্য।

## সমালোচকরা
পূর্বে কারাবাসকৃত নাগরিক আর্থার সার্জসনের মৃত্যুর জন্য তাকে সমালোচনা করা হয়েছিল। ২০১৭ সালের, ১৭ ই মার্চে, ইয়ারভেনের একটি বিক্ষোভের অংশগ্রহণকারীরা বিচারপতি হোভেনেসিয়ানের বিচার নিয়ে দাবি জানায় পাশাপাশি সকল তদন্তকারীদের বিচার চায় যারা সার্জসেনকে আটক রাখার আদেশ দেয়, যা পরোক্ষভাবে আর্থার সার্জসনের মৃত্যুর দিকে নিয়ে যায়।

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর আর্মেনীয় নারী রাজনীতিবিদ
বিষয়শ্রেণী:২১শ শতাব্দীর আর্মেনীয় রাজনীতিবিদ
রবার্ট হোভেনেসিয়ান

**রবার্ট হোভেনেসিয়ান** (; জন্ম ২৩ মার্চ ১৯৯১ ইয়েরেভান শহর আর্মেনিয়াতে । তিনি একজন দাবার গ্র্যান্ডমাস্টার (২০১০)। ২০১১ সালে তিনি ৭১ তম আর্মেনিয়া চেস চ্যাম্পিয়নশিপ জিতেছিলেন এবং ২০১১ সালের নিংবোতে, ওয়ার্ল্ড টিম চেস চ্যাম্পিয়নশিপে, তিনি স্বর্ণপদক জেতার আর্মেনীয় দলের একজন সদস্য ছিলেন। ২০১১ সালে, তিনি এবং সের্গেই মুজেসেনজেন তখন কার আর্মেনিয়ার রাষ্ট্রপতি সের্চ সার্জসনের কাছ থেকে সর্বাধিক আর্মেনীয় সাংস্কৃতিক সংগঠনের মভসেস খোরেনতসি পদক পান।

## শিক্ষা
রবার্ট হোভেনেসিয়ান ইয়েরেভান আর্মেনিয়ার স্টেট ইন্সটিটিউট অফ ফিজিক্যাল কালচারে অধ্যয়ন করেছেন।

## কর্মজীবন
২০০৮ এবং ২০০৯ সালে রবার্ট আর্মেনিয়ান (ইউ১৮) দাবার চ্যাম্পিয়ন হয়েছিলেন। ২০১১ সালে, চেন্নাইয়ের জুনিয়র দাবার (ইউ২০) বিশ্বকাপে, তিনি রৌপ্য পদক জিতেছিলেন। একই বছরে তিনি আর্মেনিয়ার ২০ তম ব্যক্তিগত চ্যাম্পিয়নশিপ ইয়েরেভানে জয়ী হন, যা আর্মেনিয়ার স্বাধীনতার পর থেকে অনুষ্ঠিত হয়। ২০১২ সালে, জানুয়ারীতে তিনি ৭২ তম আর্মেনীয় দাবা চ্যাম্পিয়নশিপে দ্বিতীয় স্থান লাভ করেন। ২০১৩ সালে তিনি জেরুকুতে ষষ্ঠ কেরেন আসরিয়ান মেমোরিয়াল জয়ী হন।

২০১৩ সালে, কাজান, রাশিয়াতে, তিনি সামার ইউনিভার্সিএড অংশ নেন।

২০১৫ সালে তিনি রিগাতে পঞ্চম রিগা টেকনিকাল ইউনিভার্সিটি ওপেনে, অক্সি শিরভের সাথে প্রথম স্থানে থাকার পর, টাইব্রেকারে দ্বিতীয় স্থানে সন্তুষ্ট থাকতে হয়।

২০১৭ সালে, দাবার বিশ্বকাপে, তিবলিসিতে, রবার্ট প্রথম রাউন্ডে ম্যাক্সিম রডশেটিনের বিপক্ষে ১.৫-২.৫ স্কোরের সময় অবসর নিয়ে নেন।

## তথ্যসূত্র

## বহিঃসংযোগ
*Robert Hovhannisyan chess games at 365Chess.com
*

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দাবার গ্র্যান্ডমাস্টার
বিষয়শ্রেণী:আর্মেনীয় দাবাড়ু
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
শ্রীধর চিল্লাল

শ্রীধর চিল্লাল( জন্ম ১৯৩৮) একটি হাতে সর্বাধিক লম্বা নখগুলির জন্য বিখ্যাত। তার বর্ধিত নখগুলি একসাথে ৯০৯.৬ সেমি লম্বা। শ্রীধরের&nbsp; বুড়ো আঙুলের নখটি সবথেকে বড়&nbsp; যেটি ১৯৭.৮&nbsp; সেমি লম্বা। তিনি ১৯৫২ সাল থেকে নখ কাটা&nbsp; বন্ধ করেন।

যদিও শ্রীধর তার রেকর্ডধারী নখের জন্য গর্বিত কিন্তু নখগুলির ওজন বৃদ্ধির জন্য, তিনি তার বাম কানের শ্রবনহীনতা এবং বর্ধিত নখের আঙুলগুলির বিকৃতি সহ বিভিন্ন অসুবিধার সম্মুখীন হন।

শ্রীধরের ইচ্ছা ছিল শেষকালে তার নখগুলি কোন জাদুঘরে সংরক্ষিত করা হোক। তাকে তার নখগুলির সাথে চলচ্চিত্র জ্যাকস ২.৫ এ দেখা গিয়েছিল।

১১ জুলাই ২০১৮ সালে শ্রীধর চিল্লাল একটি শক্তিশালী যন্ত্রের সাহায্যে নিউইয়র্কের রিপ্লেস বিলিভ ইট অর নট সংগ্রহশালায় তার দীর্ঘ বর্ধিত নখগুলি কাটেন, যেখানে তার এই নখগুলি প্রদর্শনীতে রাখা থাকবে।  

## আরও দেখুন

* লি রেডমন্ড, যার দুই হাতের&nbsp; দীর্ঘতম নখের&nbsp;জন্য&nbsp;রেকর্ড আছে।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বিশ্বরেকর্ডধারী
বিষয়শ্রেণী:২০শ শতাব্দীর ভারতীয় আলোকচিত্রশিল্পী
বিষয়শ্রেণী:জীববৈজ্ঞানিক অভূতপূর্ব কীর্তি
বিষয়শ্রেণী:পুণের ব্যক্তি
সুজাপুর বিধানসভা কেন্দ্র

**সুজাপুর (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৩ নং সুজাপুর বিধানসভা কেন্দ্রটি আলিপুর-১, আলিপুর-২, বামনগ্রাম মশিমপুর, গয়েশবাড়ি, জালালপুর, জালুয়া বাধল, কালিয়াচক, মোজামপুর, নওদা যদুপুর, সিলামপুর-১, সিলামপুর-২ এবং সুজাপুর  গ্রাম পঞ্চায়েত গুলি কালিয়াচক-১ সমষ্টি উন্নয়ন ব্লক এর অন্তর্গত।

সুজাপুর বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত। এটি পূর্বে মালদহ লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের আবু নাসের খান চৌধুরী তার নিকটতম প্রতিদ্বন্দ্বী সিপিআই (এম) -এর হাজি কেতাবউদ্দিন শেখকে পরাজিত করেন।

### ১৯৭৭-২০০৯
২০০৯ সালের উপনির্বাচনে, মালদহ উত্তর (লোকসভা কেন্দ্র) থেকে বিধায়ক মৌসম নুর এম.পি. পদে নির্বাচনের পর কংগ্রেসের আবু নাসের খান চৌধুরী আসন লাভ করেন। ওই একই বছর উপনির্বাচন হয়, কংগ্রেসের বিধায়ক রুবি নুরের মৃত্যুর কারণে পুননির্বাচন হয়, কংগ্রেসের মৌসম নুর জয়ী হন  সিপিআই (এম) -এর হাজী কেতুবুদ্দিনকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।

২০০৬, ২০০১, ১৯৯৬ এবং ১৯৯১ সালে কংগ্রেসের রুবি নুর সুজাপুর বিধানসভা কেন্দ্র থেকে জয়লাভ করেন তার নিকটবর্তী প্রতিদ্বন্দ্বী ২০০৬ সালে সিপিআই (এম) -এর হামিদুর রহমানকে, ২০০১ এবং ১৯৯৬ সালে সিপিআই (এম) -এর আব্দুর রউফকে এবং ১৯৯১ সালে সিপিআই (এম) এর কওসার আলীকে পরাজিত করেন। ১৯৮৭ সালে কংগ্রেসের হুমায়ুন চৌধুরী সিপিআই (এম) -এর কওসার আলীকে পরাজিত করেন এবং ১৯৮২ সালে সিপিআই (এম) -এর মমতাজ বেগমকে পরাজিত করেন। কংগ্রেসের এ.বি.এ. গনি খান চৌধুরী ১৯৭৭ সালে সিপিআই (এম) -এর হাবিবুরকে পরাজিত করেন।

### ১৯৫৭-১৯৭২
১৯৭২, ১৯৭১, ১৯৬৯, ১৯৬৭ সালে কংগ্রেসের এ.বি.এ. গনি খান চৌধুরী জয়ী হন। কংগ্রেস এর আশাদুল্লা চৌধুরী ১৯৬২ সালে জয়ী হন। নির্দলের মনোরঞ্জন মিশ্রা ১৯৫৭ সালে জয়ী হন। এর আগে সুজাপুর কেন্দ্রটির অস্তিত্ব ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
ডাল ভাত

**ডাল ভাত** বা **ডাইল ভাত** (, , , , /ডালি ভাত) হল দক্ষিণ এশিয়া উপমহাদেশের একটি ঐতিহ্যবাহী খাবার, যা বাংলাদেশ, ভারত ও নেপালের অনেক এলাকায় বিশেষ করে এসব দেশের গ্রামাঞ্চলে বেশ জনপ্রিয়। এটি সেদ্ধ করা চাল (ভাত) এবং মসুর ডালের স্যুপ (ডাল) নিয়ে গঠিত। এটি এইসব দেশের একটি প্রধান খাদ্য। ভাত বা চাওল হল ইন্দো-আর্য ভাষায় একটি নির্দিষ্ট সংখ্যার সেদ্ধ চাল।

## আরও দেখুন
## তথ্যসূত্র

## বহিঃসংযোগ

বিষয়শ্রেণী:ভাত
বিষয়শ্রেণী:বাংলাদেশী চালের পদ
বিষয়শ্রেণী:নেপালি রন্ধনশৈলী
বিষয়শ্রেণী:ভুটানি রন্ধনশৈলী
বিষয়শ্রেণী:ভারতীয় চালের পদ
বিষয়শ্রেণী:গুজরাতি রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:পাকিস্তানি রন্ধনশৈলী
বিষয়শ্রেণী:শ্রীলঙ্কীয় রন্ধনশৈলী
বাংলাদেশ সিকিউরিটিজ অ্যান্ড এক্সচেঞ্জ কমিশন

**বাংলাদেশ সিকিউরিটিজ অ্যান্ড এক্সচেঞ্জ কমিশন** (**বিএসইসি**) হল বাংলাদেশের মূলধন বাজার নিয়ন্ত্রণকারী সংস্থা। এটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জের শেয়ার মূল্যসমূহের গতিপ্রকৃতি নিয়মিত পর্যবেক্ষণ ও পরীক্ষা করে। এ কমিশন বাংলাদেশের অর্থ মন্ত্রণালয়ের অধীনস্থ একটি সংগঠন।

## ইতিহাস
বাংলাদেশ সিকিউরিটিজ অ্যান্ড এক্সচেঞ্জ কমিশন (বিএসইসি) ১৯৯৩ সালের ৮ জুন সিকিউরিটিজ অ্যান্ড এক্সচেঞ্জ কমিশন আইন ১৯৯৩ এর ক্ষমতাবলে প্রতিষ্ঠিত হয়।

## তথ্যসূত্র

## বহিঃসংযোগ
* 
* বাংলাদেশের সিকিউরিটিজ এর আইএসআইএন এর তালিকা: https://cdbl.com.bd/isin.php

বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৯৩-এ বাংলাদেশে প্রতিষ্ঠিত
বিষয়শ্রেণী:১৯৯৩-এ প্রতিষ্ঠিত সরকারি সংস্থা
জাফর পানাহি

**জাফর পানাহি** (ফার্সি: جعفر پناهی‎; জন্ম: ১১ জুলাই ১৯৬০) হলেন একজন ইরানীয় চলচ্চিত্র পরিচালক, চিত্রনাট্যকার ও চলচ্চিত্র সম্পাদক। তিনি ইরানীয় নব কল্লোল চলচ্চিত্র আন্দোলনের সাথে জড়িত। কয়েক বছর স্বল্পদৈর্ঘ্য চলচ্চিত্র নির্মাণ ও তার সমসাময়িক চলচ্চিত্র নির্মাতা আব্বাস কিয়ারোস্তামির সহকারী পরিচালক হিসেবে কাজ করার পর তিনি তার প্রথম চলচ্চিত্র *বাদকোনাকে সেফিদ* (সাদা বেলুন, ১৯৯৫) দিয়ে আন্তর্জাতিক খ্যাতি অর্জন করেন। এই চলচ্চিত্রটি ১৯৯৫ সালে কান চলচ্চিত্র উৎসব হতে কামেরা দর লাভ করে, যা কোন ইরানীয় চলচ্চিত্রের জন্য কান থেকে প্রাপ্ত প্রথম প্রধান পুরস্কার।

পানাহি অচিরেই ইরানের সবচেয়ে প্রভাবশালী চলচ্চিত্র নির্মাতাদের একজন হিসেবে পরিচিত হয়ে ওঠেন। যদিও তার চলচ্চিত্রগুলো তার নিজের দেশে নিষিদ্ধ হতে থাকে, কিন্তু তিনি চলচ্চিত্র তাত্ত্বিক ও সমালোচকদের নিকট থেকে প্রশংসা অর্জন করেন এবং অসংখ্যা পুরস্কার লাভ করেন, তন্মধ্যে *দায়েরা* (চক্র, ২০০০) চলচ্চিত্রের জন্য ভেনিস চলচ্চিত্র উৎসব থেকে গোল্ডেন লায়ন, *[[ট্যাক্সি (২০১৫-এর চলচ্চিত্র)|ট্যাক্সি]]* (২০১৫) চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে স্বর্ণ ভল্লুক এবং *[[ইয়েক তাসাদেফ সাদেহ]]* চলচ্চিত্রের জন্য পাল্ম দর লাভ করেন। যার ফলে তিনি অঁরি-জর্জ ক্লুজো, মিকেলাঞ্জেলো আন্তোনিওনি ও রবার্ট অল্টম্যানের পর চতুর্থ চলচ্চিত্র নির্মাতা হিসেবে "বড় তিন" চলচ্চিত্র উৎসবের শীর্ষ পুরস্কার অর্জন করেছেন।

এছাড়া তিনি *[[আয়না (১৯৯৭-এর চলচ্চিত্র)|আয়না]]* (১৯৯৭) চলচ্চিত্রের জন্য লোকার্নো আন্তর্জাতিক চলচ্চিত্র উৎসব থেকে সোনালি চিতা, *অফসাইড* (২০০৬) চলচ্চিত্রের জন্য বার্লিন আন্তর্জাতিক চলচ্চিত্র উৎসব থেকে রৌপ্য ভল্লুক  অর্জন করেন।

## চলচ্চিত্রের তালিকা

## পুরস্কার ও সম্মাননা
### পুরস্কার ও মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইরানি লেখক
বিষয়শ্রেণী:২১শ শতাব্দীর ইরানি লেখক
বিষয়শ্রেণী:ইরানি চলচ্চিত্র পরিচালক
বিষয়শ্রেণী:ইরানি চলচ্চিত্র প্রযোজক
বিষয়শ্রেণী:ইরানি চলচ্চিত্র সম্পাদক
বিষয়শ্রেণী:ইরানি চিত্রনাট্যকার
বিষয়শ্রেণী:ইরানি প্রামাণ্যচিত্র নির্মাতা
বিষয়শ্রেণী:তেহরানের চলচ্চিত্র পরিচালক
বিষয়শ্রেণী:তেহরানের চলচ্চিত্র প্রযোজক
বিষয়শ্রেণী:ফার্সি ভাষার চলচ্চিত্র পরিচালক
বিষয়শ্রেণী:শ্রেষ্ঠ পরিচালনা বিভাগে রৌপ্য ভল্লুক বিজয়ী
বিষয়শ্রেণী:শাখারভ পুরস্কার প্রাপক
বিষয়শ্রেণী:ইরানি বন্দী ও আটক
বিষয়শ্রেণী:ইরানি আজারবাইজানিয়
বিষয়শ্রেণী:শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
লিও ক্লাব

**লিও ক্লাব** হল লায়ন্স ইন্টারন্যাশনাল এর যুব সংগঠন। লিও শব্দের অর্থ হল নেতৃত্ব, দক্ষতা,সুযোগ। লিও ক্লাব তরুনদের কে সামাজিক কর্মকাণ্ডের মাধ্যমে নেতৃত্ব বিকাশে সহযোগিতা করে। লিও ক্লাব লায়ন্স ক্লাবের ফান্ডের উপর নির্ভরশীল। লিও ক্লাবের মেম্বাররা লিও নামে পরিচিত হয়।তারা সমাজে স্বাস্থ্য সেবা প্রদান, দারিদ্র বিমোচন, আত্নউন্নয়ন ইত্যাদি বিষয় নিয়ে কাজ করে থাকে। লিওরা ফান্ড সংগ্রহ প্রজেক্টের মাধ্যমে ফান্ড সংগ্রহ করতে পারে।

## ইতিহাস
লিও ক্লাব ১৯৫৭ সালে জিম গবার এর মাধ্যমে প্রতিষ্ঠিত হয়। তিনি জেলেন সাইড লায়ন্স ক্লাবের সক্রিয় ছিলেন। ১৯৬৪ সালে লায়ন্স ক্লাব, লিও ক্লাবের পোগ্রামগুলোর জন্য দাতা সদস্য হয়।.

## আলফ লিও ক্লাব এবং ওমেগা লিও ক্লাব:
দুই ধরনের লিও ক্লাব রয়েছে। আলফা লিও ক্লাব গঠিত হয় ১২-১৮ বছরের তরুনদের নিয়ে। ওমেগা লিও, ক্লাব গঠিত হয় ১৮-৩০ বছরের যুবকদের নিয়ে। লিওো ক্লাবের সদস্যদের সব্বোর্চ বয়স ৩০ বছর পর্যন্ত হতে পারে। আলফা লিও ক্লাব এবং ওমেগা লিও ক্লাবের মধ্যে বড় কোন পার্থক্য নেই।

## তথ্যসূত্র

বিষয়শ্রেণী:লায়ন্স ক্লাব ইন্টারন্যাশনাল
বিষয়শ্রেণী:ইলিনয় ভিত্তিক যুব সংগঠন
বরকল ইউনিয়ন, বরকল

**বরকল** বাংলাদেশের রাঙ্গামাটি জেলার অন্তর্গত বরকল উপজেলার একটি ইউনিয়ন।

## আয়তন
বরকল ইউনিয়নের আয়তন ৩৩,৯২০ একর (১৩৭.২৭ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৭,২৬৬জন। এর মধ্যে ৫,১৮১জন বৌদ্ধ, ১,৮৯০জন মুসলিম, ১১৬জন হিন্দু, ৭৭জন খ্রিস্টান ও ২জন অন্যান্য ধর্মের অনুসারী।

নৃতাত্ত্বিকভাবে, ২,৪৯৭ জন বাঙালি, ৪,৪২৮ জন চাকমা, ২২১ জন‌ মারমা, ৪ জন তঞ্চঙ্গ্যা ও ১১৬ জন অন্যান্য।

## অবস্থান ও সীমানা
বরকল উপজেলার মধ্যাংশে বরকল ইউনিয়নের অবস্থান। বরকল উপজেলা সদর এ ইউনিয়নে অবস্থিত। এ ইউনিয়নের দক্ষিণে কর্ণফুলী নদী, সুবলং ইউনিয়ন ও জুরাছড়ি উপজেলার বনযোগীছড়া ইউনিয়ন; পূর্বে কর্ণফুলী নদী, আইমাছড়া ইউনিয়ন, ভূষণছড়া ইউনিয়ন ও বড় হরিণা ইউনিয়ন; উত্তরে লংগদু উপজেলার ভাসান্যাদম ইউনিয়ন এবং পশ্চিমে লংগদু উপজেলার ভাসান্যাদম ইউনিয়ন, কাপ্তাই হ্রদ ও সুবলং ইউনিয়ন অবস্থিত।

## প্রশাসনিক কাঠামো
বরকল ইউনিয়ন বরকল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বরকল থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।

## শিক্ষা ব্যবস্থা
বরকল ইউনিয়নের সাক্ষরতার হার ৪২.৫২%। এ উপজেলায় ১টি কলেজ, ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।

## শিক্ষা প্রতিষ্ঠান
;কলেজ
* বরকল রাগীব রাবেয়া কলেজ

;মাধ্যমিক বিদ্যালয়
* বরকল সরকারি মডেল উচ্চ বিদ্যালয়
* বিলছড়া উচ্চ বিদ্যালয়

;প্রাথমিক বিদ্যালয়
* কুরকুটিছড়ি গুচ্ছগ্রাম সরকারি প্রাথমিক বিদ্যালয়
* কুরকুটিছড়ি সরকারি প্রাথমিক বিদ্যালয়
* কুসুমছড়ি সরকারি প্রাথমিক বিদ্যালয়
* চাক্কোতলী সরকারি প্রাথমিক বিদ্যালয়
* ডানের আইমাছড়া সাক্রাছড়ি সরকারি প্রাথমিক বিদ্যালয়
* দেওয়ানচর সরকারি প্রাথমিক বিদ্যালয়
* দোছড়ি পাড়া সরকারি প্রাথমিক বিদ্যালয়
* বরকল মডেল সরকারি প্রাথমিক বিদ্যালয়
* বিলছড়া সরকারি প্রাথমিক বিদ্যালয়
* বুরবানিয়া সরকারি প্রাথমিক বিদ্যালয়
* বুরবুরিছড়া সরকারি প্রাথমিক বিদ্যালয়
* বেগেনাছড়ি সরকারি প্রাথমিক বিদ্যালয়
* হালাম্বা সরকারি প্রাথমিক বিদ্যালয়

## যোগাযোগ ব্যবস্থা
রাঙ্গামাটি জেলা সদর থেকে বরকল ইউনিয়নে যোগাযোগের একমাত্র মাধ্যম নৌপথ।

## খাল ও নদী
বরকল ইউনিয়নের পশ্চিম, দক্ষিণ ও পূর্ব সীমান্ত দিয়ে প্রবাহিত হচ্ছে কর্ণফুলী নদী এবং পশ্চিমে রয়েছে কাপ্তাই হ্রদ। এছাড়া রয়েছে বিলছড়া খাল।

## হাট-বাজার
বরকল ইউনিয়নের প্রধান ২টি হাট-বাজার হল বরকল উপজেলা পরিষদ বাজার এবং বিলছড়া বাজার।

## দর্শনীয় স্থান
* ফালিটাংগ্যা চুগ
* কর্ণফুলী নদী

## উল্লেখযোগ্য ব্যক্তিত্ব
* করুণা মোহন চাকমা

## জনপ্রতিনিধি
* বর্তমান চেয়ারম্যান: কমলেন্দু বিকাশ চাকমা

## আরও দেখুন
* বরকল উপজেলা
* বরকল থানা
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:বরকল উপজেলার ইউনিয়ন
ইউনাইটেড ফাইন্যান্স

**ইউনাইটেড ফাইন্যান্স** হল একটি বাংলাদেশী অ-ব্যাংকিং আর্থিক সেবাদানকারী প্রতিষ্ঠান, যা পূর্বে ইউনাইটেড লিজিং কোম্পানি নামে পরিচিত ছিল এবং ২০১৪ সালে নাম পরিবর্তন করে ইউনাইটেড ফাইন্যান্স নামকরণ করে। এটি ঢাকা স্টক এক্সচেঞ্জের তালিকাভুক্ত। এটি বিনিয়োগ, ঋণ, ইজারা, মেয়াদি অর্থায়নের মত আর্থিক কার্যক্রম পরিচালনা করে। কোম্পানিটি ১৯৮৯ সালে যাত্রা শুরু করে এবং এর সদরদপ্তর ঢাকার কাজী নজরুল ইসলাম এভিনিউয়ে অবস্থিত। ইউনাইটেড ফাইন্যান্স তাদের ৮০ শতাংশ তহবিল সরাসরি স্বতন্ত্র আমানতকারীদের নিকট হতে সংগ্রহ করে।

ইউনাইটেড ফাইন্যান্স কোম্পানির ঢাকা, চট্টগ্রাম, বগুড়া, যশোর, গাজীপুর, সিলেট, রংপুর, চুয়াডাঙ্গা, বরিশাল, নোয়াখালী, রাজশাহী, খুলনা ও ময়মনসিংহে শাখা রয়েছে। এছাড়াও সিরাজগঞ্জ ও রাঙামাটিতে বুথ অফিস রয়েছে।

## পৃষ্ঠপোষকতা
ইউনাইটেড ফাইন্যান্স, ইউনাইটেড বীমা কোম্পানির সাথে যৌথভাবে ২০০৯ সাল থেকে নিয়মিত আন্তর্জাতিক দাবা প্রতিযোগিতার আয়োজন করে আসছে।

## তথ্যসূত্র

## বহিঃসংযোগ
* 

বিষয়শ্রেণী:ঢাকা ভিত্তিক কোম্পানি
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:বাংলাদেশের আর্থিক সেবাদানকারী কোম্পানি
বিষয়শ্রেণী:১৯৮৯-এ বাংলাদেশে প্রতিষ্ঠিত
জর্জ ডাকওয়ার্থ

**জর্জ ডাকওয়ার্থ** (; জন্ম: ৯ মে, ১৯০১ - মৃত্যু: ৫ জানুয়ারি, ১৯৬৬) ল্যাঙ্কাশায়ারের ওয়ারিংটন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। ডানহাতে ব্যাটিং করার পাশাপাশি দলের প্রয়োজনে মাঝে-মধ্যে মিডিয়াম বোলিংয়ে পারদর্শী ছিলেন তিনি।

## প্রথম-শ্রেণীর ক্রিকেটে অংশগ্রহণ
উইকেট-রক্ষণে বেশ জনপ্রিয়তা লাভ করেছেন জর্জ ডাকওয়ার্থ। ১৯২২ সালে ল্যাঙ্কাশায়ারে যোগ দেন। ১৯২৩ সালে কাউন্টি দলটির পক্ষে প্রথম খেলায় অংশ নেন। ১৯২৮ সালে সেরা মৌসুম কাঁটে তার। ৭৭ ক্যাচ নেয়ার পাশাপাশি ৩০ স্ট্যাম্পিং নিজ নামের পাশে যুক্ত করেন।

১৯৩৮ সালে শেষ খেলায় অংশগ্রহণের পর ল্যাঙ্কাশায়ার পরিচালনা পরিষদের সদস্য হন। তিনি তার সময়কালে যে-কোন ক্রিকেটারকে সহায়তাকল্পে ঝাঁপিয়ে পড়তেন।

## টেস্ট ক্রিকেট
সমগ্র খেলোয়াড়ী জীবনে ২৪ টেস্টে অংশ নিয়েছেন। তবে খেলোয়াড়ী জীবনের শেষদিকে তার তুলনায় শ্রেয়তর ব্যাটসম্যানের মর্যাদার অধিকারী লেস অ্যামিসের সাথে সরাসরি প্রতিদ্বন্দ্বিতায় অবতীর্ণ হতে হয়।

২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট অভিষেক ঘটে জর্জ ডাকওয়ার্থের।

## অর্জনসমূহ
কাউন্টি ক্রিকেটে অসামান্য অবদানের স্বীকৃতিস্বরূপ ১৯২৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৩৪ সালে আর্থিক সুবিধা গ্রহণের খেলায় ১২৫৭ পাউন্ড-স্টার্লিং লাভ করেন। ল্যাঙ্কাশায়ারে থাকাকালে ৯২৫টি ডিসমিসালে নিজেকে জড়ান যা কাউন্টি রেকর্ডরূপে বিবেচ্য।

নিজ শহর ওয়ারিংটনের চীনাবাদাম আকৃতির চত্বর তার নামে নামাঙ্কিত করা হয়। বার্চউড ওয়ে (এ৫৭৪) ও ওকউডে এর অবস্থান।

## অবসর
ক্রিকেট খেলা থেকে অবসর নেয়ার পর ডাকওয়ার্থ সাংবাদিকতা ও ধারাভাষ্যকার হিসেবে ক্রিকেট ও রাগবি লিগের খেলায় অংশ নিতেন। এছাড়াও ক্রিকেট সফর সংগঠক এবং মেরিলেবোন ক্রিকেট ক্লাবের (এমসিসি) মালামাল রক্ষণাবেক্ষণের প্রধান ও স্কোরারের দায়িত্ব পালন করতেন।

ওয়ারিংটনের রাগবি লিগের ফুটবলার জ্যাক ডাকওয়ার্থ সম্পর্কে তার ভাইপো। ৫ জানুয়ারি, ১৯৬৬ তারিখে ৬৫ বছর বয়সে ল্যাঙ্কাশায়ারের ওয়ারিংটনে দেহাবসান ঘটে জর্জ ডাকওয়ার্থের।

## তথ্যসূত্র

## বহিঃসংযোগ

* 
* 

বিষয়শ্রেণী:১৯০১-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ উইকেট-রক্ষক
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:প্লেয়ার্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:ওয়ারিংটনের ক্রীড়াবিদ
বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার
বিষয়শ্রেণী:নর্থ ভার্সাস সাউথের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আইসল্যান্ড জাতীয় ফুটবল দল

**আইসল্যান্ড জাতীয় ফুটবল দল** () হচ্ছে আন্তর্জাতিক ফুটবলে আইসল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম আইসল্যান্ডের ফুটবলের সর্বোচ্চ নিয়ন্ত্রক সংস্থা আইসল্যান্ডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৪৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৩০ সালের ২৯শে জুলাই তারিখে, আইসল্যান্ড প্রথমবারের মতো আন্তর্জাতিক খেলায় অংশগ্রহণ করেছে; ফ্যারো দ্বীপপুঞ্জে অনুষ্ঠিত উক্ত ম্যাচে আইসল্যান্ড ফ্যারো দ্বীপপুঞ্জকে ১–০ গোলের ব্যবধানে পরাজিত করেছে।

৯,৮০০ ধারণক্ষমতাবিশিষ্ট লেগারটালসভেটলুরে *স্ট্রালকারনির অকার* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আইসল্যান্ডের রাজধানী রেইকিয়াভিকে অবস্থিত। বর্তমানে এই দলের অধিনায়কের দায়িত্ব পালন করছেন আল-আরবির মধ্যমাঠের খেলোয়াড় আরন গুন্নারসন।

আইসল্যান্ড এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৮ ফিফা বিশ্বকাপের গ্রুপ পর্বে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে আইসল্যান্ড এপর্যন্ত মাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর কোয়ার্টার-ফাইনালে পৌঁছানো, যেখানে তারা ফ্রান্সের কাছে ৫–২ গোলের ব্যবধানে পরাজিত হয়েছে।

রুনার ক্রিস্টিনসন, রাগনার সিগুর্দসন, বিরকির মার সাইভারসন, খলবেইন সিখথরসন এবং এইদুর গুদয়নসেনের মতো খেলোয়াড়গণ আইসল্যান্ডের জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৮ সালের ফেব্রুয়ারি মাসে প্রকাশিত র‌্যাঙ্কিংয়ে আইসল্যান্ড তাদের ইতিহাসে সর্বপ্রথম সর্বোচ্চ অবস্থান (১৮তম) অর্জন করে এবং ২০১২ সালের এপ্রিল মাসে প্রকাশিত র‌্যাঙ্কিংয়ে তারা ১৩১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আইসল্যান্ডের সর্বোচ্চ অবস্থান হচ্ছে ১৯তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন
### শিরোপা
* **[[গ্রিনল্যান্ড কাপ]]**
:* **চ্যাম্পিয়ন (২):** ১৯৮০, ১৯৮৪
* **[[চীন কাপ]]**
:* রানার-আপ (১): ২০১৭

## তথ্যসূত্র

## বহিঃসংযোগ
*   
* ফিফা-এ আইসল্যান্ড জাতীয় ফুটবল দল  
* উয়েফা-এ আইসল্যান্ড জাতীয় ফুটবল দল 


বিষয়শ্রেণী:ইউরোপের জাতীয় ফুটবল দল
রোজা (তামিল চলচ্চিত্র)

***রোজা*** () হচ্ছে ১৯৯২ সালের একটি তামিল ভাষার ভারতীয় চলচ্চিত্র, যা রচনা ও পরিচালনা করেছেন মণি রত্নম। চলচ্চিত্রটিতে অরবিন্দ স্বামী এবং মধু মুখ্য ভূমিকায় অভিনয় করেন। চলচ্চিত্রটি মণি হিন্দি, তেলুগু মারাঠি এবং মালায়ালাম ভাষায় অনুবাদ করে মুক্তি দিয়েছিলেন। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল জিতেছিলো।

তিনটি জাতীয় চলচ্চিত্র পুরস্কার বিজয়ী এই *রোজা* ছিলো ১৯৯২ সালের অন্যতম জনপ্রিয় তামিল চলচ্চিত্র। ভারতে জঙ্গীবাদ নিয়ে নির্মিত এই চলচ্চিত্রটি মণি দ্বারা পরিচালিত প্রথম প্রকল্প, তিনি এর পর একই ধরনের আরো দুটি চলচ্চিত্র বানান, একটি *[[বম্বে (চলচ্চিত্র)|বম্বে]]* (১৯৯৫) অন্যটি *[[দিল সে..]]* (১৯৯৭)।

ভারতের অন্যতম জনপ্রিয় সঙ্গীতকার এ আর রহমান এই *রোজা* দ্বারা তার চলচ্চিত্র সঙ্গীত জীবন শুরু করেছিলেন এবং এই চলচ্চিত্রটির সঙ্গীত ব্যাপক জনপ্রিয় হয়েছিলো। তিনি সেরা চলচ্চিত্র সঙ্গীত পরিচালনার জন্য জাতীয় চলচ্চিত্র পুরস্কারসহ ফিল্মফেয়ার পুরস্কার সেরা সঙ্গীত পরিচালক এবং তামিলনাড়ু প্রদেশ সরকারি চলচ্চিত্র পুরস্কারঃ সেরা সঙ্গীতকার জিতেছিলেন। নব্বইয়ের দশক জুড়ে এই *রোজা* চলচ্চিত্রের তামিল সহ হিন্দি অনুবাদ করা গানগুলোও মুম্বই শহরে জনপ্রিয় ছিলো। এ আর রহমান এই চলচ্চিত্রে সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন। পরিচালক মণি রত্নমকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার দেওয়া হয়েছিলো।

## কাহিনীসংক্ষেপ
কাশ্মীর প্রদেশের শ্রীনগরে সন্ত্রাসীদের সঙ্গে আধা-সামরিক বাহিনীর লড়াইয়ে ওয়াসিম খান নামক এক জঙ্গি গ্রেফতার হয়। এই কাশ্মীরেই তামিলনাড়ু থেকে নববিবাহিত দম্পতি ঋষি-রোজা বেড়াতে আসে, ঋষি একজন সরকারি কর্মকর্তা। ঋষিকে একদা ওয়াসিম খানের দলের সন্ত্রাসীরা প্রকাশ্য দিবালোকে গাড়িতে তুলে নিয়ে যায় তার স্ত্রীর সামনেই। তার স্ত্রী প্রথমে পুলিশের কাছে যায় কিন্তু কোনো সাহায্য পায়না এরপর সে কাশ্মীর রাইফেলসের সেক্টর কমান্ডার (শ্রীনগর) কর্নেল রাইয়াপ্পার কাছে সাহায্য চাইলে সে সাহায্যের প্রতিশ্রুতি দেয় এবং মূলত কর্নেল রাইয়াপ্পার সহায়তায়ই রোজা তার স্বামী ঋষিকে ফিরে পায়।

## অভিনয়ে
*অরবিন্দ স্বামী - ঋষি কুমার
*মধু - রোজা
*নছর - কর্নেল রাইয়াপ্পা
*জনকরাজ - আচ্ছু মহারাজ

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯২-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:সাবিত্রী ও সত্যবান সম্পর্কিত চলচ্চিত্র
বিষয়শ্রেণী:ভারতীয় রাজনৈতিক রোমাঞ্চকর চলচ্চিত্র
বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ভারতে সন্ত্রাসবাদ সম্পর্কে চলচ্চিত্র
বিষয়শ্রেণী:চলচ্চিত্রে ভারতীয় সেনাবাহিনী
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:রিসার্চ অ্যান্ড অ্যানালাইসিস উইং সম্পর্কিত চলচ্চিত্র
বিষয়শ্রেণী:মণি রত্নম পরিচালিত চলচ্চিত্র
বিষয়শ্রেণী:জম্মু ও কাশ্মীরের পটভূমিতে চলচ্চিত্র
বিষয়শ্রেণী:হিমাচল প্রদেশে ধারণকৃত চলচ্চিত্র
বিষয়শ্রেণী:চলচ্চিত্রে কাশ্মীর সংঘাত
বিষয়শ্রেণী:জম্মু ও কাশ্মীরের রাজনীতি
বিষয়শ্রেণী:মানালি, হিমাচল প্রদেশে ধারণকৃত চলচ্চিত্র
বিষয়শ্রেণী:শ্রীনগরে ধারণকৃত চলচ্চিত্র
নিচিরেন

**নিচিরেন** (日蓮; ১৬ ফেব্রুয়ারি ১২২২ - ১৩ অক্টোবর ১২৮২) ছিলেন কামাকুরা আমলের (১১৮৫-১৩৩৩) একজন জাপানি বৌদ্ধ পণ্ডিত। জন্মকালে তার নাম ছিল জেন-নিচি-মারো  (善日麿)।

নিচিরেন লোটাস সূত্রের প্রতি তার প্রগাঢ় ভক্তির জন্য সুপরিচিত। তিনি লোটাস সূত্রকে শাক্যমুনি বুদ্ধর চূড়ান্ত শিক্ষা এবং বোধিলাভের একটি স্বতন্ত্র উপায় বলে দাবি করেন। তিনি বিশ্বাস করতেন যে, লোটাস সূত্র হল শাক্যমুনি বুদ্ধর কার্যকারণ সম্পর্কের নিয়ম ও কর্ম সংক্রান্ত সমস্ত উপদেশের সার। লোটাস সূত্রর ১৬ নং অধ্যায়  'তথাগতর জীবনকাল' (The Lifespan of the Thus Come One)-কে কেন্দ্র তিনি এর ব্যাখ্যা দিয়ে থাকেন , যেখানে তিনি উদ্ঘাটন করেছেন বর্তমানে সুত্রের পরবর্তী যুগে 'নাম-মিয়োহো-রেঙ্গে-কিয়ো' শব্দবন্ধটি ভজন করা হল সর্বোত্তম সাধনা।

নিচিরেন জোরালো দাবি করেছিলেন যে, 'নাম-মিয়োহো-রেঙ্গে-কিয়ো' ভজন করলে তৎকালীন সামাজিক ও প্রাকৃতিক দুর্যোগসমূহ দূর করে যাবে, কেন-না পবিত্র ভূমি (Pure Land), জেন, শিঙ্গন, রিৎসু এবং টেন্ডাই ধারাগুলি জাপানকে অতিপ্রাকৃতভাবে সুরক্ষা প্রদান করতে অপারগ। লোটাস সূত্রর ওপর ভিত্তি করে তার বিদেশি আক্রমণ ও রাজনৈতিক দ্বন্দ্বের ভবিষ্যদ্বাণী জাপানে মোঙ্গল আক্রমণ ও হোজো বংশের মধ্যে বিদ্রোহের প্রচেষ্টার মাধ্যমে বাস্তবায়িত হলে জাপানের শাসনকারী হোজো বংশ নিচিরেনের ওপর ক্রুদ্ধ হন। তার ধর্মীয় নিবন্ধ রিসসো আঙ্কোকু-কে (立正安国論) (দেশের নিরাপত্তার জন্য সঠিক শিক্ষণ প্রতিষ্ঠায়) যেখানে তিনি এই ভবিষ্যদ্বাণীগুলি করেছিলেন, জাপানি ঐতিহাসিকরা তৎকালীন উদ্বেগকে চিত্রিত করা এক উৎকৃষ্ট সাহিত্য বলে গণ্য করেন। ১৮৩৫ সালে তার শিষ্যরা তাকে রিসসো দাইসি  (立正大師) (সংস্কারের মহান শিক্ষক) উপাধি দেন।

## প্রথম জীবন
থাম্ব|প্রথম জীবন
চিনের প্রচলিত চান্দ্র ক্যালেন্ডার অনুসারে, নিচিরেন ১২২২ সালের প্রথম মাসের ২৭ তারিখে জন্মগ্রহণ করেন, গ্রেগোরীয় সৌর ক্যালেন্ডার অনুযায়ী তার জন্ম তারিখ হল ১৬ ফেব্রুয়ারি।
নিচিরেন আওয়া প্রদেশের (বর্তমানে চিবা প্রিফেকচারের অধীন) অন্তর্গত নাগাসে জেলার কোমিনাতো (বর্তমানে কামোগাওয়া নগরের একটি অংশ) গ্রামে জন্মগ্রহণ করেন। নিচিরেনের বাবা, মিকুনি-নো-তায়ু শিগেতাদা, যিনি নিকুনা শিকেতাদা জিরো নামেও পরিচিত, ছিলেন একজন জেলে এবং মায়ের নাম উমেগিকু-নিয়ো। জন্মের সময় তার বাবা-মা তার নাম রাখেন জেননিচিমারো, যার একাধিক অর্থ হল 'চমকপ্রদ সূর্য' এবং 'সৎ রবি পুত্র'।
## তথ্যসূত্র

বিষয়শ্রেণী:১২২২-এ জন্ম
বিষয়শ্রেণী:১২৮২-এ মৃত্যু
বিষয়শ্রেণী:জাপানি ধর্মীয় নেতা
বিষয়শ্রেণী:বুদ্ধ
গোলাম (চলচ্চিত্র)

***গোলাম*** () হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র *কব্জা* এর পুনঃনির্মাণ এই *গোলাম*, *কব্জা*ও বিশেষ ফিল্মস প্রডাকশন দ্বারা প্রযোজিত হয়েছিলো, আর ওটি ছিলো এলিয়া কাজান পরিচালিত মার্কিন চলচ্চিত্র *[[অন দ্য ওয়াটারফ্রন্ট]]* (১৯৫৪) চলচ্চিত্রের পুনঃনির্মাণ। *গোলাম* চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের ভক্ত বানিয়েছিলো।
## অভিনয়ে
*আমির খান - সিদ্ধার্থ মারাঠে সিদ্ধু
*রাণী মুখার্জী - আলিশা মাফাতলাল
*দীপক তিজোরি - চার্লি
*শরৎ স্যাক্সেনা - রওনক রনি সিং
*অক্ষয় আনন্দ - হরিহর হরি মাফাতলাল, আলিশার ভাই
*রজিত কাপুর - জয় মারাঠে, সিদ্ধুর ভাই
*মিতা বশিষ্ঠ - ফাতিমা, সিদ্ধুর আইনজীবী

## সঙ্গীত
সঙ্গীত পরিচালনার দায়িত্বে ছিলেন যতীন-ললিত ভ্রাতৃদ্বয়, গীতিকার ছিলেন ইন্দিভার, নিতিন রায়কার, সমীর এবং বিনোদ মহেন্দ্র। তুমুল জনপ্রিয় এই চলচ্চিত্রটির সঙ্গীত এ্যালবামের অডিও ক্যাসেট ১৯৯৮-'৯৯ সালে শুধু মুম্বাই শহরেই পঁচিশ লাখ কপি বিক্রী হয়েছিলো।

## তথ্যসূত্র

## বহিঃসংযোগ
*

বিষয়শ্রেণী:১৯৯৮-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:যতীন-ললিত সুরারোপিত চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:ভারতীয় চলচ্চিত্রের পুনর্নির্মাণ
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:বিক্রম ভট্ট পরিচালিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
সবচেয়ে বেশি ম্যাচ জেতা টেনিস খেলোয়াড়ের তালিকা (পুরুষ)

যুক্তরাষ্ট্রের জিমি কনর্স হচ্ছেন টেনিস ইতিহাসের সবচেয়ে বেশি ম্যাচ (১২৫৬) জেতা পুরুষ খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন সুইজারল্যান্ডের রজার ফেদেরার (১১৬১)। তিনি সর্বোপরি দ্বিতীয় স্থানে রয়েছেন। নিচে সর্বাধিক ম্যাচ জেতা পুরুষ টেনিস খেলোয়াড়দের নাম ক্রম অনুসারে দেখানো হলঃ

:*.*
## তালিকা

## তথ্যসূত্র

বিষয়শ্রেণী:টেনিস টুর্নামেন্ট
সবচেয়ে বেশি ম্যাচ জেতা টেনিস খেলোয়াড়ের তালিকা (নারী)

চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা হচ্ছেন টেনিস ইতিহাসের সবচেয়ে বেশি ম্যাচ (১৪৪২) জেতা নারী খেলোয়াড়। তিনি টেনিস ইতিহাসে পুরুষ-নারী উভয় লিঙ্গের মধ্যে সর্বাধিক ম্যাচ খেলা ও সর্বাধিক ম্যাচ জেতা খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন যুক্তরাষ্ট্রেরর সেরেনা উইলিয়ামস (৭৯২)। তিনি সর্বোপরি পঞ্চম স্থানে রয়েছেন। নিচে সর্বাধিক ম্যাচ জেতা নারী টেনিস খেলোয়াড়দের নাম ক্রম অনুসারে দেখানো হলঃ

:*.*
## তালিকা

## আরও দেখুন
*সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী)
## তথ্যসূত্র

বিষয়শ্রেণী:টেনিস টুর্নামেন্ট
নর্দান ইলেকট্রিসিটি সাপ্লাই কোম্পানি পিএলসি

**নর্দান ইলেকট্রিসিটি সাপ্লাই  পিএলসি** (**নেসকো** নামে বেশি পরিচিত) হল বাংলাদেশ সরকারের একটি বিদ্যুৎ বিতরণ সংস্থা। এর সদরদপ্তর রাজশাহীর হেতেমখায় অবস্থিত এবং এটি বাংলাদেশ বিদ্যুৎ উন্নয়ন বোর্ডের অধীন।

## ইতিহাস
নেসকো ২০০৫ সালের আগস্টে ১৯৯৪ সালের পাবলিক লিমিটেড কোম্পানি আইনের অধীনে প্রতিষ্ঠিত হয়। প্রতিষ্ঠার সময় এর নাম ছিল **নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড** (সংক্ষেপে নওজোপাডিকো)। ২০০৯ সালে নেসকো বিদ্যুৎ বিতরণের জন্য রেগুলেটরি কমিশন থেকে লাইসেন্স পায়। ২০১৬ সালের ১ আগস্ট বিপিডিবির সাথে চুক্তি স্বাক্ষর করে এবং ১ অক্টোবর থেকে রাজশাহী ও রংপুর বিভাগের ১৬টি জেলায় বিদ্যুৎ বিতরণের কাজ শুরু করে। ২০১৭ সালের অক্টোবরে নাম পরিবর্তন করে নর্দান ইলেকট্রিসিটি সাপ্লাই কোম্পানি লিমিটেড - নেসকো রাখা হয়। বর্তমানে এ কোম্পানির বিদ্যুৎ বিতরণ ক্ষমতা ৯০০ মেগাওয়াট।

## আরও দেখুন
* বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)

## তথ্যসূত্র

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের বিদ্যুৎ বিতরণ কোম্পানি
বিষয়শ্রেণী:২০০৫-এ প্রতিষ্ঠিত কোম্পানি
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:২০০৫-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের বিদ্যুৎ কোম্পানি
জিন হারশল্ট

**জিন হারশল্ট** ( নামে পরিচিত **জঁ পিয়ের কাল বিউরন** (; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি *ডক্টর ক্রিশ্চিয়ান* (১৯৩৭-১৯৫৪) বেতার ধারাবাহিক এবং *হেইডি* (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন।

হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে।

## টীকা

## তথ্যসূত্র

## বহিঃসংযোগ

* 

বিষয়শ্রেণী:১৮৮৬-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:২০শ শতাব্দীর ডেনীয় অভিনেতা
বিষয়শ্রেণী:একাডেমি অব মোশন পিকচার আর্টস অ্যান্ড সায়েন্সেসের সভাপতি
বিষয়শ্রেণী:কোপেনহাগেনের অভিনেতা
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:ডেনীয় চলচ্চিত্র অভিনেতা
বিষয়শ্রেণী:ডেনীয় চলচ্চিত্র পরিচালক
বিষয়শ্রেণী:ডেনীয় বেতার অভিনেতা
বিষয়শ্রেণী:ডেনীয় অনুবাদক
বিষয়শ্রেণী:ডেনীয় নির্বাক চলচ্চিত্র অভিনেতা
বিষয়শ্রেণী:ডেনীয় বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রে ডেনীয় অভিবাসী
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:গোল্ডেন গ্লোব সেসিল বি. ডামিল পুরস্কার বিজয়ী
আমির ইলাহি

**আমির ইলাহি** (; ; জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের অন্যতম একাধিক দলের পক্ষে টেস্ট ক্রিকেট খেলার সুযোগ পেয়েছেন।

দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন।

## খেলোয়াড়ী জীবন
ঘরোয়া প্রথম-শ্রেণীর ক্রিকেটে উত্তর ভারত দলের পক্ষে খেলতেন। ১৯৩৭-৩৮ মৌসুমে দক্ষিণ পাঞ্জাব দলের বিপক্ষে ব্যক্তিগত সেরা বোলিং পরিসংখ্যান ৮/৯৪ দাঁড় করান।

১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তার একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু’জন হচ্ছেন আবদুল হাফিজ কারদার ও গুল মোহাম্মদ।

মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানি ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি।

## দেহাবসান
২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে।

## তথ্যসূত্র

## আরও দেখুন
* আবদুল হাফিজ কারদার
* ইফতিখার আলি খান পতৌদি
* ১৯৫২-৫৩ পাকিস্তান ক্রিকেট দলের ভারত সফর
* দু’টি আন্তর্জাতিক দলে অংশগ্রহণকারী ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৯০৮-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:উত্তর ভারতের ক্রিকেটার
বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার
বিষয়শ্রেণী:দক্ষিণ পাঞ্জাবের ক্রিকেটার
বিষয়শ্রেণী:পাতিয়ালার ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:বাহাওয়ালপুরের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:মুসলিমের ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:পাকিস্তানে ভারতীয় অভিবাসী